
OSNUTEK PRORAČUNSKE OCENE
za kulturo in izobraževanje o predlogu uredbe Evropskega parlamenta in Sveta o vzpostavitvi programa Erasmus+ za obdobje 2028–2034 ter razveljavitvi uredb (EU) 2021/817 in (EU) 2021/888
(COM(2025)0549 – C10‑0170/2025 – 2025/0222(COD))
<Intro>Odbor za proračun je v skladu s členom 58 Poslovnika opravil oceno predloga in ugotovil:</Intro>
Odbor za proračun,
A.	ker je program Erasmus+ vodilni program Unije, ki v prihodnjem programskem obdobju podpira izobraževanje, usposabljanje, mlade, šport ter prostovoljstvo in aktivno državljanstvo ter ima osrednjo vlogo pri spodbujanju evropskih vrednot, čezmejnega sodelovanja in udejstvovanja mladih;
B.	ker ima program Erasmus+ ključno vlogo pri izgradnji učne mobilnosti v tujini in pozitivno vpliva na odnos udeležencev do Unije, saj povečuje njihov občutek evropske identitete in s tem prinaša dodano vrednost EU;
C.	ker program Erasmus+ krepi človeški kapital, mobilnost in spretnosti ter tako prispeva k evropski konkurenčnosti, socialni in ekonomski koheziji ter oblikovanju unije spretnosti;
D.	ker je povpraševanje po sodelovanju v programu Erasmus+ v preteklih programskih obdobjih močno preseglo razpoložljiva finančna sredstva, zaradi česar so se zmanjšale možnosti za sodelovanje, znatno število projektov pa ostaja brez financiranja;
E.	ker je Mario Draghi v svojem poročilu pozval k petkratnemu povečanju proračuna za program Erasmus+, da bi dosegli cilj programa, in sicer omogočili priložnosti za mobilnost vsem mladim v EU; ker so naložbe v izobraževanje, spretnosti in človeški kapital strateški pogoj za dolgoročno produktivnost, konkurenčnost in odpornost Evrope;
F.	ker je na program vplivalo zlasti naraščanje življenjskih stroškov, ki v mnogih mestih presega povprečno raven nepovratnih sredstev, ter visoke stopnje inflacije v obdobju veljavnosti sedanjega večletnega finančnega okvira, kar je ustvarilo ovire za sodelovanje mladih iz manj privilegiranih okolij in iz držav članic z nižjo kupno močjo, zlasti iz Srednje in Vzhodne Evrope;
G.	ker je prostovoljstvo, ki ga spodbuja program Evropska solidarnostna enota, za katerega povpraševanje močno presega razpoložljiva sredstva, dokazano pozitivno vplivalo na oblikovanje vodstvenih sposobnosti Unije ter hkrati prispevalo k reševanju družbenih in globalnih izzivov po vsem svetu;
1.	meni, da bi bilo treba sredstva za program Erasmus+ povečati s 40 827 000 000 EUR v tekočih cenah na 47 387 963 000 EUR v tekočih cenah (42 000 000 000 EUR v cenah iz leta 2025), kar bi mu omogočilo nadaljevanje uspešnih dejavnosti; opozarja, da je treba zagotoviti optimalno vključitev programa Evropska solidarnostna enota;
2.	opozarja na cilje priporočila Sveta z naslovom Evropa in mobilnost[footnoteRef:1], katerega namen je zagotoviti, da bo do leta 2030 v visokošolskem izobraževanju delež diplomantov z izkušnjami učne mobilnosti v tujini znašal vsaj 23 %, v poklicnem izobraževanju in usposabljanju pa bo delež dijakov poklicnega izobraževanja, ki bodo imeli koristi od izkušnje učne mobilnosti v tujini, znašal vsaj 12 %; poudarja, da se zdi predlagani proračun nezadosten in ga je treba povečati, da bi dosegli te cilje; [1:  Priporočilo Sveta z dne 13. maja 2024 „Evropa in mobilnost“ – priložnosti za učno mobilnost za vsakogar (UL C, C/2024/3364, 14.6.2024, ELI: http://data.europa.eu/eli/C/2024/3364/oj).] 

3.	meni, da morajo biti že na začetku in v celotnem programskem obdobju večletnega finančnega okvira za obdobje 2028–2034 na voljo zadostni viri, med drugim človeški in tehnični viri ter viri IT, da bo zagotovljeno učinkovito izvajanje programa Erasmus+;
4.	obžaluje, da proračun programa Erasmus+ ni razčlenjen, zlasti v primerjavi s sedanjim večletnim finančnim okvirom; ugotavlja, da bi to Komisiji dalo veliko manevrskega prostora za spremembo in odločanje o prednostnih nalogah pri porabi med izvajanjem; poudarja, da poenostavitev in prožnost ne smeta škoditi preglednosti in nadzoru, ki ga izvaja proračunski organ; zato priporoča, da se v temeljni akt vključijo ustrezni podsklopi sredstev za tri področja, in sicer „izobraževanje in usposabljanje“, „mladina in prostovoljstvo“ ter „šport“, da se zagotovijo predvidljivost, preglednost in učinkovito izvajanje teh programskih področij;
5.	obžaluje, da ocena finančnih posledic in digitalnih razsežnosti zakonodajnega predloga ne vsebuje dovolj podrobne okvirne proračunske nomenklature; meni, da bo to oviralo nadzor in zmožnost proračunskega organa za natančno usmerjanje političnih prednostnih nalog v letnem proračunskem postopku; izraža zaskrbljenost, da bi preveč združena proračunska struktura izredno povečala diskrecijsko pravico Komisije pri prenašanju in prerazporejanju sredstev brez odločitve proračunskega organa ter močno omejila parlamentarni nadzor; zato priporoča podrobnejšo nomenklaturo, ki bo ustrezno odražala cilje in strukturo programa Erasmus+ ter povečala preglednost, odgovornost in parlamentarni nadzor;
6.	opozarja, da je v skladu z načeli specifikacije, dobrega finančnega poslovodenja in preglednosti proračunska nomenklatura skladna s členom 47(2) Uredbe (EU, Euratom) 2024/2509[footnoteRef:2] (finančna uredba), na podlagi katerega se mora vsak naslov nanašati na eno področje politike, vsako poglavje pa praviloma na en program ali eno dejavnost; priporoča, naj Odbor za kulturo in izobraževanje spremeni predlog in vanj vključi prilogo, v kateri bo opredeljena nomenklatura programa; vztraja, da je proračunska nomenklatura sestavni del pogajalskega stališča Parlamenta in jo je treba obravnavati v medinstitucionalnih pogajanjih; v zvezi s tem meni, da mora biti revidirana ocena finančnih posledic in digitalnih razsežnosti zakonodajnega predloga del končnega političnega dogovora; [2:  Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L, 2024/2509, 26.9.2024, ELI: http://data.europa.eu/eli/reg/2024/2509/oj).] 

7.	vztraja, da je za ustrezno sprejemanje proračunskih odločitev in ustrezen parlamentarni nadzor med izvrševanjem proračuna potrebna dovolj podrobna in trdna zakonodaja z ustrezno ravnjo upravljanja; priporoča uvedbo določb za okrepitev nadzora nad uporabo in porabo proračuna;
8.	meni, da je treba vse bistvene politične odločitve, kot so cilji programa, prednostne naloge pri porabi, dodeljena finančna sredstva, stopnje financiranja, merila za upravičenost, izbor in dodelitev, pogoji in opredelitve, določiti v temeljnem aktu, pri čemer je treba v celoti spoštovati pristojnosti Parlamenta kot sozakonodajalca in ene veje proračunskega organa EU, in da je treba vse nebistvene elemente, ki zajemajo politične izbire, ki niso vključene v temeljnem aktu, sprejeti z delegiranimi akti;
9.	poziva k poenostavitvi upravnih postopkov in zahtev glede poročanja za nove organizacije, manjše organizacije ter organizacije z manjšo upravno zmogljivostjo, vključno z zmanjšanjem zapletenosti prijavnih postopkov in harmonizacijo pravil med posameznimi ukrepi, da bi se izboljšala udeležba takih upravičencev v programu; poudarja, da bi lahko sheme mehanizmov financiranja, vključno s pravili v zvezi s predhodnim financiranjem in sofinanciranjem, predstavljale ovire za sodelovanje tovrstnih organizacij, zato priporoča pregled teh določb;
10.	poziva k učinkovitim sinergijam med programom Erasmus+ in drugimi programi, zlasti Evropskim skladom za konkurenčnost, programom Obzorje Evropa, programom Globalna Evropa in načrti za nacionalna in regionalna partnerstva ter Evropskim socialnim skladom plus (ESS+) in programom AgoraEU; poudarja, da večje sinergije med instrumenti ne smejo škodovati sledljivosti odhodkov ali pristojnostim proračunskega organa; poudarja, da mora biti prispevek programa Erasmus+ k dejavnostim, ki se financirajo skupaj z drugimi instrumenti, izrecno prepoznaven v vseh fazah proračunskega cikla; v zvezi s tem poudarja, da se mora ta prispevek ustrezno odražati v izjavi o smotrnosti Erasmus+; vztraja, da mora proračunski organ ohraniti popoln nadzor nad tem, kako se sredstva kombinirajo med instrumenti, in nad dejanskim prispevkom vsakega programa k prednostnim nalogam Unije, in sicer s podrobno proračunsko nomenklaturo; poudarja, da večje dopolnjevanje med programi ne sme povzročiti nesorazmerne zapletenosti za upravičence; poziva, da mora biti financiranje Unije jasnejše, bolj dostopno in bolj usklajeno, da se olajša uporaba teh sredstev in čim bolj poveča učinek naložb;
11.	priporoča, da se za spodbujanje oblikovanja unije spretnosti ter za okrepitev konkurenčnosti Unije posebna pozornost posveti sinergijam med programom Erasmus+ ter Evropskim skladom za konkurenčnost in programom Obzorje Evropa; ugotavlja, da lahko te sinergije vključujejo finančne prispevke iz drugih programov Unije, zlasti iz Evropskega sklada za konkurenčnost, ki prispevajo k uvajanju štipendij v okviru programa Erasmus+ in spadajo v eno ali več področij iz člena 1 predlagane uredbe o Evropskem skladu za konkurenčnost[footnoteRef:3], medtem ko bi program Obzorje Evropa zagotovil dodano vrednost s prispevkom k partnerstvom za odličnost in inovacije, med drugim da se mladim na raziskovalni poklicni poti omogoči nemotena pot, zlasti z ukrepi Marie Skłodowska-Curie v okviru stebra „odlična znanost“ predlagane uredbe o ustanovitvi programa Obzorje Evropa[footnoteRef:4]; navaja, da bi bil akcijski načrt Komisije, v katerem bi bile opisane možnosti za sinergije z drugimi programi ter načini njihove uresničitve, pomemben korak k uresničitvi teh sinergij v praksi; [3:  Predlog Komisije z dne 16. julija 2025 za uredbo Evropskega parlamenta in Sveta o vzpostavitvi Evropskega sklada za konkurenčnost (ESK), vključno s posebnim programom za dejavnosti raziskav in inovacij na področju obrambe, razveljavitvi uredb (EU) 2021/522, (EU) 2021/694, (EU) 2021/697, (EU) 2021/783 ter spremembi uredb (EU) 2021/696, (EU) 2023/588 in (EU) [EDIP] (COM(2025)0555).]  [4:  Predlog Komisije z dne 16. julija 2025 za uredbo Evropskega parlamenta in Sveta o vzpostavitvi okvirnega programa za raziskave in inovacije Obzorje Evropa obdobje 2028–2034, določitvi pravil za sodelovanje in razširjanje rezultatov ter razveljavitvi Uredbe (EU) 2021/695 (COM(2025)0543).] 

12.	opozarja, da so primeri dobre prakse iz različnih držav članic pokazali, da je ESS+ pomemben dopolnilni element programa Erasmus+, zlasti ko gre za krepitev njegove komponente vključevanja in spodbujanje udeležbe oseb z manj priložnostmi; vztraja, da ker bo v okviru večletnega finančnega okvira za obdobje 2028–2034 ESS+ postal sestavni del sklada za načrte za nacionalna in regionalna partnerstva, je bistveno, da se omogočijo in podprejo vzpostavljene sinergije in komplementarnost med programom ter skladom in načrti za nacionalna in regionalna partnerstva;
13.	poudarja, da mora biti uporaba zunanjih namenskih prejemkov v okviru programa Erasmus+ jasno omejena in popolnoma pregledna, nad njo pa se mora izvajati učinkovit parlamentarni nadzor; v zvezi s tem je seznanjen z določbami o dodatnih finančnih prispevkih vseh sodelujočih tretjih držav in drugih tretjih strani; opozarja, da je pomembno poskrbeti za sledljivost zunanjih namenskih prejemkov; poudarja, da če bi Odbor za kulturo in izobraževanje razmislil o spremembi določb v zvezi z zunanjimi namenskimi prejemki, bi moral to storiti v sodelovanju z Odborom za proračun in drugimi odbori, da se zagotovi dosleden pristop;
14.	priznava, da so lahko prispevki tretjih strani, tudi iz zasebnega sektorja, koristni za program Erasmus+; poudarja, da je treba te prispevke izvajati v skladu s finančno uredbo, zlasti glede neodvisnosti in nepristranskosti;
15.	želi opozoriti na predlog uredbe o vzpostavitvi okvira za spremljanje proračunskih odhodkov in smotrnost proračuna ter drugih horizontalnih pravil za programe in dejavnosti Unije (v nadaljnjem besedilu: uredba o smotrnosti), ki določa enoten racionaliziran seznam kazalnikov smotrnosti ter določb o spremljanju in vrednotenju, od katerih so nekatere relevantne za program Erasmus+; poudarja, da se bodo morale vse spremembe v strukturi, ciljih in upravičenih ukrepih programa ustrezno odražati v določbah iz Priloge I k uredbi o smotrnosti kot del postopka spremembe zadevne uredbe in pogajanj o njej; poudarja, da lahko sektorska zakonodaja sicer dopolnjuje uredbo o smotrnosti, na primer pri ocenjevanju programov, vendar bi morale te spremembe ostati skladne z njenimi določbami;
16.	opozarja, da se v skladu s členom 6(2) in (3) finančne uredbe v primerih kršitev načela pravne države za pripravo in izvrševanje proračuna uporablja splošni režim o pogojenosti; poleg tega poudarja, da morajo države članice in Komisija na podlagi člena 6(3) navedene uredbe pri izvrševanju proračuna zagotoviti skladnost z Listino Evropske unije o temeljnih pravicah in spoštovati vrednote, na katerih temelji Unija, kot je določeno v členu 2 Pogodbe o Evropski uniji; poziva, naj se to celovito predhodno preveri v postopku dodeljevanja v okviru tega programa;
17.	vztraja, da si mora Komisija v primerih, ko nacionalne vlade kršijo načelo pravne države, brez poseganja v uporabo Uredbe 2020/2092 preučiti načine za zagotovitev, da bodo potencialni končni upravičenci še naprej imeli koristi od financiranja Unije; poudarja, da je to načelo v središču pristopa pametne pogojenosti;
18.	poziva, naj se vsaj 75 % proračuna programa izvršuje v okviru posrednega upravljanja, da se nacionalnim agencijam zagotovi ustrezna raven predvidljivosti sredstev; poudarja, da se je treba izogniti temu, da bi se letni proračun, dodeljen državam članicam, iz leta v leto znatno zmanjševal; poudarja, da morajo to upravljanje spremljati zanesljivi mehanizmi nadzora in poročanja, vključno z ustreznimi zaščitnimi ukrepi glede preglednosti, dobrega upravljanja in preprečevanja nasprotij interesov, da se zagotovi učinkovita uporaba sredstev;
19.	opozarja, da se zdi, da je ena od največjih ovir za sodelovanje v programu, zlasti za ljudi z manj priložnostmi, nezadostna raven financiranja, pri kateri v mnogih primerih niso upoštevani življenjski stroški in stroški bivanja v državi gostiteljici, stopnje inflacije ali ureditve študentske nastanitve; poziva Komisijo, naj opravi poglobljen pregled sedanjega sistema določanja pravil financiranja za nepovratna sredstva za mobilnost v okviru programa, da se zagotovi, da so zneski nepovratnih sredstev prilagojeni potrebam udeležencev v programih mobilnosti, ter da se okrepi komponenta programa Erasmus+ za vključevanje, hkrati pa omogoči širše sodelovanje in podprejo morebitni udeleženci, ki se srečujejo s finančnimi omejitvami;
20.	vztraja pri strukturiranem sodelovanju z nacionalnimi agencijami pri pripravi delovnih programov in revidiranih pravil financiranja;



21.	poudarja, da je treba program opremiti s potrebnimi mehanizmi za učinkovito odzivanje na krizne razmere, ki prizadenejo udeležence, vključno z oboroženimi spopadi, geopolitično nestabilnostjo, pandemijami ali drugimi večjimi motnjami.

PREDLOGI SPREMEMB
Odbor za proračun je v okviru svoje proračunske ocene pripravil tudi naslednje predloge sprememb predloga:
[bookmark: restart]<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog uredbe</DocAmend>
<Article>Uvodna izjava 9</Article>
	

	Besedilo, ki ga predlaga Komisija
	Predlog spremembe

	9.	Izkušnje v hitro spreminjajočem se gospodarskem, socialnem in geopolitičnem okolju kažejo potrebo po prožnejšem večletnem finančnem okviru in programih porabe Unije. V ta namen in v skladu s cilji programa Erasmus+ bi bilo treba pri financiranju ustrezno upoštevati spreminjajoče se potrebe politike in prednostne naloge Unije, kot so opredeljene v ustreznih dokumentih, ki jih objavi Komisija, sklepih Sveta in resolucijah Evropskega parlamenta, hkrati pa zagotoviti zadostno predvidljivost za izvrševanje proračuna.
	9.	Izkušnje v hitro spreminjajočem se gospodarskem, socialnem in geopolitičnem okolju kažejo potrebo po prožnejšem večletnem finančnem okviru in programih porabe Unije. V ta namen in v skladu s cilji programa Erasmus+ bi bilo treba pri financiranju ustrezno upoštevati spreminjajoče se potrebe politike in prednostne naloge Unije, kot so opredeljene v ustreznih dokumentih, ki jih objavi Komisija, sklepih Sveta in resolucijah Evropskega parlamenta, hkrati pa zagotoviti zadostno predvidljivost, preglednost in odgovornost za izvrševanje proračuna. Vendar pa je treba potrebo po prožnosti uravnotežiti s potrebo po predvidljivem, trajnostnem in stabilnem večletnem financiranju, da se ohrani sposobnost upravičencev, da oblikujejo, načrtujejo in vzdržujejo visokokakovostne pobude za mobilnost in krepitev zmogljivosti, ki so osrednji element programa.


</Amend>
<Amend>Predlog spremembe		<NumAm>2</NumAm>
<DocAmend>Predlog uredbe</DocAmend>
<Article>Uvodna izjava 38</Article>
	

	Besedilo, ki ga predlaga Komisija
	Predlog spremembe

	38.	Za ta program se uporablja Uredba (EU, Euratom) 2024/2509 Evropskega parlamenta in Sveta. Ta določa pravila o oblikovanju in izvrševanju splošnega proračuna Unije, vključno s pravili o nepovratnih sredstvih, nagradah, nefinančnih donacijah, javnem naročanju, posrednem upravljanju, finančni pomoči, finančnih instrumentih, proračunskih jamstvih in zaščiti finančnih interesov Unije.
	38.	Za ta program se uporablja Uredba (EU, Euratom) 2024/2509 Evropskega parlamenta in Sveta. Ta določa pravila o oblikovanju in izvrševanju splošnega proračuna Unije, vključno s pravili o nepovratnih sredstvih, nagradah, nefinančnih donacijah, javnem naročanju, posrednem upravljanju, finančni pomoči, finančnih instrumentih, proračunskih jamstvih in zaščiti finančnih interesov Unije. V skladu z Uredbo (EU, Euratom) 2024/2509 (v nadaljnjem besedilu: finančna uredba) bi bilo treba pri izvajanju programa v celoti upoštevati vrednote iz člena 2 Pogodbe o Evropski uniji in pravice, priznane v Listini Evropske unije o temeljnih pravicah.


 
</Amend>
<Amend>Predlog spremembe		<NumAm>3</NumAm>
<DocAmend>Predlog uredbe</DocAmend>
<Article>Uvodna izjava 38 a (novo)</Article>
	

	Besedilo, ki ga predlaga Komisija
	Predlog spremembe

	
	(38a)	Za ta program se uporablja Uredba (EU, Euratom) 2020/2092 Evropskega parlamenta in Sveta1a. Vzpostavlja splošni režim pogojenosti za zaščito proračuna Unije v primeru kršitve načel pravne države v državah članicah.

	
	______________________

	
	1a Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L 433I, 22.12.2020, str. 1, ELI: http://data.europa.eu/eli/reg/2020/2092/oj).


</Amend>
<Amend>Predlog spremembe		<NumAm>4</NumAm>
<DocAmend>Predlog uredbe</DocAmend>
<Article>Uvodna izjava 44 a (novo)</Article>
	

	Besedilo, ki ga predlaga Komisija
	Predlog spremembe

	
	(44a)	Pomembno je, da določbe te uredbe in njena ureditev upravljanja prispevajo k ustreznemu odločanju proračunskega organa in ustreznemu parlamentarnemu nadzoru. Zlasti bi se morale v skladu s členom 47(2) finančne uredbe vse specifikacije notranje strukture programa ustrezno odražati v proračunski nomenklaturi z uvedbo ustreznih proračunskih vrstic.


</Amend>
<Amend>Predlog spremembe		<NumAm>5</NumAm>
<DocAmend>Predlog uredbe</DocAmend>
<Article>Uvodna izjava 45 a (novo)</Article>
	

	Besedilo, ki ga predlaga Komisija
	Predlog spremembe

	
	(45a)	Dopolnjevanje med programom in drugimi instrumenti Unije ne bi smelo škodovati sledljivosti odhodkov ali pristojnostim proračunskega organa. Prispevek programa k skupno financiranim ukrepom bi moral ostati izrecno prepoznaven v vseh fazah proračunskega cikla in bi moral biti ustrezno izražen v izjavi o smotrnosti programa.


</Amend>
<Amend>Predlog spremembe		<NumAm>6</NumAm>
<DocAmend>Predlog uredbe</DocAmend>
<Article>Uvodna izjava 45 b (novo)</Article>
	

	Besedilo, ki ga predlaga Komisija
	Predlog spremembe

	
	(45b)	Nacionalni organ in nacionalna agencija programa Erasmus iz členov 18 in 19 te uredbe se morata vsako leto posvetovati z organom ali organi upravljanja iz člena 51 Uredbe (EU) [XXX] [NRP] o morebitnih sinergijah med načrti za nacionalna in regionalna partnerstva in programom, vključno z morebitnimi prerazporeditvami v program. Komisija mora zagotoviti smernice o postopku in različnih načinih ter mora biti ustrezno obveščena o izidu teh razprav.


</Amend>
<Amend>Predlog spremembe		<NumAm>7</NumAm>
<DocAmend>Predlog uredbe</DocAmend>
<Article>Uvodna izjava 51 a (novo)</Article>
	

	Besedilo, ki ga predlaga Komisija
	Predlog spremembe

	
	(51a)	Posledice te uredbe za proračun Unije so bile ocenjene⁺ v skladu s členom 310(4) Pogodbe o delovanju Evropske unije. Za njeno izvajanje bi bilo treba dodeliti zadostne finančne, informacijsko-tehnološke in človeške vire, pri čemer bi bilo treba upoštevati vpliv tega financiranja na druge programe ali politike Unije in zagotoviti njegovo skladnost z večletnim finančnim okvirom, sistemom virov lastnih sredstev in ustreznim medinstitucionalnim sporazumom ter proračunskimi načeli iz Uredbe (EU, Euratom) 2024/2509 Evropskega parlamenta in Sveta¹.


	
	______________________

	
	⁺ Pro memoria: Proračunska ocena Odbora Evropskega parlamenta za proračun z dne (XX) 2026 o predlogu uredbe Evropskega parlamenta in Sveta o vzpostavitvi programa Erasmus+ za obdobje 2028–2034 ter razveljavitvi uredb (EU) 2021/817 in (EU) 2021/888 (COM(2025)0549).

	
	¹ Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
<Amend>Predlog spremembe		<NumAm>8</NumAm>
<DocAmend>Predlog uredbe</DocAmend>
<Article>Člen 9 – odstavek 1</Article>
	

	Besedilo, ki ga predlaga Komisija
	Predlog spremembe

	1.	Okvirna finančna sredstva za izvajanje programa za obdobje 2028–2034 znašajo 40 827 000 000 EUR v tekočih cenah.
	1.	Sredstva programa za izvajanje Uredbe za obdobje 2028–2034 se določijo na 47 387 963 000 EUR v tekočih cenah (42 000 000 000 EUR v cenah iz leta 2025).


</Amend>
<Amend>Predlog spremembe		<NumAm>9</NumAm>
<DocAmend>Predlog uredbe</DocAmend>
<Article>Člen 11 – odstavek 1</Article>
	

	Besedilo, ki ga predlaga Komisija
	Predlog spremembe

	1.	Program se izvaja v sinergiji z drugimi programi Unije. Ukrep, ki je prejel prispevek Unije iz drugega programa, lahko prejme tudi prispevek v okviru tega programa. Za ustrezni prispevek se uporabljajo pravila zadevnega programa Unije, lahko pa se za vse prispevke uporablja enoten sklop pravil in se sklene ena sama pravna obveznost. Če prispevek Unije temelji na upravičenih stroških, kumulativna podpora iz proračuna Unije ne presega skupnih upravičenih stroškov ukrepa in se lahko izračuna sorazmerno v skladu z dokumenti, ki določajo pogoje za podporo.
	1.	Program se izvaja v sinergiji z drugimi programi Unije. Ukrep, ki je prejel prispevek Unije iz drugega programa, lahko prejme tudi prispevek v okviru tega programa. Za ustrezni prispevek se uporabljajo pravila zadevnega programa Unije, lahko pa se za vse prispevke uporablja enoten sklop pravil in se sklene ena sama pravna obveznost. Če prispevek Unije temelji na upravičenih stroških, kumulativna podpora iz proračuna Unije ne presega skupnih upravičenih stroškov ukrepa in se lahko izračuna sorazmerno v skladu z dokumenti, ki določajo pogoje za podporo. Komisija obravnava sinergije med programom in drugimi programi Unije v izjavi o smotrnosti programa iz člena 41(3), točka (h), finančne uredbe ter v ustreznih programskih dokumentih in dokumentih poročanja.


</Amend>
<Amend>Predlog spremembe		<NumAm>10</NumAm>
<DocAmend>Predlog uredbe</DocAmend>
<Article>Člen 12 – odstavek 5</Article>
	

	Besedilo, ki ga predlaga Komisija
	Predlog spremembe

	5.	Kadar se financiranje Unije zagotovi v obliki nepovratnih sredstev, se financiranje zagotovi kot financiranje, ki ni povezano s stroški, ali po potrebi z uporabo možnosti poenostavljenega obračunavanja stroškov v skladu z Uredbo (EU, Euratom) 2024/2509. Financiranje se lahko zagotovi v obliki povračila dejanskih upravičenih stroškov le, kadar ciljev ukrepa ni mogoče doseči drugače.
	5.	Kadar se financiranje Unije zagotovi v obliki nepovratnih sredstev, se financiranje zagotovi z uporabo možnosti poenostavljenega obračunavanja stroškov v skladu s členom 125 Uredbe (EU, Euratom) 2024/2509. Financiranje se lahko zagotovi v obliki povračila dejanskih upravičenih stroškov le, kadar ciljev ukrepa ni mogoče doseči drugače.


</Amend>
</RepeatBlock-Amend>


[bookmark: FootprintPageAD]PRILOGA: IZJAVA O PRISPEVKIH
<FootprintIntro>Pripravljavka proračunske ocene v skladu s členom 8 Priloge I Poslovnika izjavlja, da je v svojo proračunsko oceno vključila prispevke k zadevam, ki se nanašajo na temo dokumenta, ki jih je med pripravo proračunske ocene do njenega sprejetja v odboru prejela od naslednjih zastopnikov interesov, ki spadajo na področje uporabe Medinstitucionalnega sporazuma o obveznem registru za preglednost[footnoteRef:5], ali zastopnikov javnih organov tretjih držav, vključno z njihovimi diplomatskimi predstavništvi in veleposlaništvi:</FootprintIntro> [5:  Medinstitucionalni sporazum z dne 20. maja 2021 med Evropskim parlamentom, Svetom Evropske unije in Evropsko komisijo o obveznem registru za preglednost (UL L 207, 11.6.2021, str. 1, ELI: http://data.europa.eu/eli/agree_interinstit/2021/611/oj).] 

	1. Zastopniki interesov, ki spadajo na področje uporabe Medinstitucionalnega sporazuma o obveznem registru za preglednost

	Slovak Academic Association for International Cooperation (SAAIC)

	German Academic Exchange Service (DAAD)

	Foundation for the Development of the Education System (FRSE)

	Czech National Agency for International Education and Research (DZS)

	Federal Institute for VET (BIBB)

	European Olympic Committees EU Office

	2. Zastopniki javnih organov tretjih držav, vključno z njihovimi diplomatskimi predstavništvi in veleposlaništvi


Priprava tega seznama je v izključni pristojnosti poročevalca.
Če so na seznamu navedene fizične osebe z imenom ali njihovo funkcijo ali z obema, poročevalka izjavlja, da je zadevne fizične osebe seznanila z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

